
הצעת חוק הביטוח הלאומי (נוסח משולב) (ניכוי הכנסה מפנסיה מקצבת נכות), התשס"ב2002-

הצעתם של חברי הכנסת: תמר גוז'נסקי, מוחמד ברכה, אילן גילאון, אברהם יחזקאל, עסאם מח'ול



מ"מ היו"ר תמר גוזס'נסקי:	אני מתכבדת לפתוח ולנהל את ישיבת ועדת 
 				העבודה, הרווחה והבריאות, עד לבואו של יושב-ראש הוועדה.

על סדר יומנו הצעת חוק הביטוח הלאומי (נוסח משולב) (ניכוי הכנסה מפנסיה מקצבת נכות), התשס"ב2002-, הכנה לקריאה שנייה ושלישית. הדיונים נערכו והסיכומים הכלליים הוצגו.

הגיע יושב-ראש הוועדה שימשיך לנהל את הישיבה.

ג'ודי וסרמן:			בדיונים הקודמים הועלתה הצעה על-ידי המוסד 
 				לביטוח לאומי שהניכוי מפנסיה יהיה בשיעור של 17 אחוזים ולא ארבעים אחוזים לפי הצעתה של חברת הכנסת גוז'נסקי. אני מבינה שיש הסכמה לעניין הזה. הנוסח שמונח בפני הוועדה עכשיו מדבר על ניכוי הכנסות מפנסיה בשיעור של 17 אחוזים ושילוב של הניכוי הזה בסעיף 202, שם יש ניכוי בשיעור אחר לגבי הכנסות עבודה לעניין הזה זה ארבעים אחוזים.

היו"ר יאיר פרץ:		יש הסכמה לנוסח?

ג'ודי וסרמן:			לא. יש תיקונים לנוסח.

היו"ר יאיר פרץ:		אני מבין שהונח עכשיו נוסח מתוקן.

ג'ודי וסרמן:			הונח נוסח מתוקן, אבל יש כמה הערות לנוסח 
 				הזה.

היו"ר יאיר פרץ:		לפני שאנחנו נכנסים לקריאת החוק ואישורו, אני 
 				מציע להתייחס לסעיפים ונתקן היכן שצריך לתקן. לאחר מכן נקרא את הנוסח הסופי והמלא.

ג'ודי וסרמן:			תיקון לפסקה 2.

ורד שהרבני:			הסעיף הזה הוא במקום סעיף 202 היות שהוא 
 				כולל את ההוראות שנשמרות.
1.	תיקון סעיף 202.
בחוק הביטוח הלאומי (נוסח משולב) התשנ"ה1995-, במקום סעיף 202 יבוא:
בסעיף זה –

"הכנסה" – כל אחת מאלה:

(1)	"הכנסת עבודה" – סכום הכנסה חודשית כמשמעותה בסעיפים 2(1), 2(2) או 2(8) לפקודת מס הכנסה, הכנסה מעבודה, משלח יד והכנסה מחקלאות.

רות הורן:			אחת ההגדרות הקשות היא הכנסה מפנסיה 
 				והסיבה העיקרית היא שפנסיה, כפי שאנחנו משתמשים במונח בישראל, קצת שונה מאשר זו שמשתמשים בה במערכות ביטוח סוציאלי, בעיקר אלה של מרכז אירופה שאנחנו מנסים להידמות להם.

התלבטנו בעניין הזה ואני יכולה לומר שיש דעה אחידה והיא שאנחנו מחפשים את ההגדרה הרחבה ביותר שמתייחסת לתשלום שהוא תשלום חודשי ושהוא משתלם עקב פרישה מלאה או חלקית מן העבודה. זו כוונתנו. כמובן אנחנו לא מתכוונים לקצבאות הביטוח הלאומי, לא לקצבת הזקנה וקצבאות אחרות.

ממש בדקות אלה, אחרי התלבטות קשה, הכנו נוסח שאני אקריא אותו ואני מבקשת שהוועדה תאפשר לנו, בכפוף לאישורה של היועצת המשפטית של הוועדה, לתת משהו בסגנון הזה למרות שיכול להיות שיידרשו תיקונים בימים הקרובים, אבל אני חושבת שמצאנו פתרון.

הנוסח שאנחנו מציעים אומר כך:

(2)	"הכנסה מפנסיה" - הכנסה חודשית המשתלמת לנכה עקב פרישה מלאה או חלקית מעבודתו לרבות הכנסה כאמור  אשר הופקה או נתקבלה מחוץ לישראל ולרבות הכנסה כאמור המשתלמת בידי קופת גמל כהגדרתה בסעיף 180 – יש לנו הכרה בחוק – והכנסה כאמור המשתלמת בידי מבטח כהגדרתו בסעיף 1 לחוק הפיקוח על נזקי ביטוח התשמ"א1981-.

אנחנו מזכירים את קופת הגמל ואת הגדרתו של המבטח שבעצם מכניסה פנימה פוליסות ביטוח פרטיות שמעניקות גמלת פרישה חודשית, כל עוד היא חודשית.

ג'ודי וסרמן:			המשתלמת בגין פרישה מהעבודה.

רות הורן:			אנחנו מזכירים את הדברים האלה תחת הכותרת 
 				לרבות כדי למנוע ספק, כדי שיהיה ברור שגם אלה נכללים.

היו"ר יאיר פרץ:		זאת רק הכנסה חודשית.

רות הורן:			רק חודשית, רק עקב פרישה מעבודה מלאה או 
 				חלקית ולמעט קצבאות. עשינו את זה יותר רחב. הואיל וזה נכתב ממש היום אחרי התלבטות קשה, אני מבקשת שהוועדה – בכפוף לאישורה של היועצת המשפטית של הוועדה – תאפשר לנו לתקן אם צריך.

ג'ודי וסרמן:			השוני של הביטוח הלאומי, מבחינת הנוסח שמונח 
 				בפני הוועדה, הוא שבנוסח המונח בפני הוועדה יש פירוט שסוגר את סוגי הפנסיה שאפשר להתחשב בה. מה שאנחנו עושים עכשיו, אנחנו מסירים את הרישא, את העיקרון, ופותחים את זה ואומרים לרבות כאלה ואחרים.

היו"ר יאיר פרץ:		תוספת והרחבה.

ג'ודי וסרמן:			את החיקוקים לא נמנה כאן, אבל בהחלט הכוונה 
 				היא לכלול את כל החיקוקים למעט קצבאות הביטוח הלאומי.

היו"ר יאיר פרץ:		רק גמלאות חודשיות.

רות הורן:			חודשי ועקב פרישה מהעבודה. זה העיקרון הגדול 
 				אותו אנחנו מחפשים.

ורד שהרבני:			(3)	"הכנסה אחרת" – הכנסה חודשית 
			כמשמעותה בסעיף 2 לפקודת מס הכנסה שאינה הכנסת עבודה ושאינה הכנסה מפנסיה.

ג'ודי וסרמן:			למה צריך להזכיר אותה?

ורד שהרבני:			כי אחר-כך אנחנו משתמשים בה כהכנסה.

ג'ודי וסרמן:			כי זה במקום 2.02 המקורי.

ורד שהרבני:			בדיוק.
(ב)	עלתה קצבה של נכה על הסכום השווה לקצבה חודשית מלאה (לעודף זה ייקרא – יתרת הקצבה), ינהגו כך:

	(1)	מסכום השווה לקצבה חודשית מלאה לא תנוכה כל הכנסה.

(2)	הייתה לנכה הכנסה מפנסיה העולה על סכום השווה ל17- אחוזים מהשכר הממוצע, תנוכה ההכנסה העודפת כאמור, מיתרת הקצבה.

במקרה שלאדם יש רק הכנסה מפנסיה, אנחנו מנכים לו רק סכום העולה על 17 אחוזים. אחרי 17 אחוזים, אנחנו לא מנכים.

(3)	הייתה לנכה הכנסת עבודה העולה על סכום השווה ל40- אחוזים מהשכר הממוצע, ינוכה סכום השווה ל60- אחוזים מההכנסה העודפת כאמור, מיתרת הקצבה.

(4)	הייתה לנכה הכנסה מפנסיה וגם הכנסת עבודה, ינהגו כך:

		(א)	הוראות פסקה (1) יחולו על הכנסה מפנסיה.

(ב)	מהכנסת עבודה שאינה על סכום השווה ל40- אחוזים מהשכר הממוצע, תופחת ההכנסה מפנסיה ובלבד שלא תעלה על סכום השווה ל17- אחוזים מהשכר הממוצע, והסכום העודף ינוכה מיתרת הקצבה לפי הוראות פסקה (3).

(5)	הייתה לנכה הכנסה אחרת, תנוכה ההכנסה האמורה מיתרת הקצבה.

תמר גוז'נסקי:			אולי אפשר להקדים את (3) ל4-(ב). זאת אומרת, 
 				ב-(3) זה לא שקל תמורת שקל אבל בפער שבין 17 ל40-, זה שקל תמורת שקל?

ג'ודי וסרמן:			זה אומר שסך הכל אם יש לו הכנסות גם מפנסיה 
 				וגם מעבודה, בסך הכל יהיה לו ניכוי של ארבעים אחוזים ולא יהיה לו יותר. לא יהיה לו ארבעים ועוד 17 אלא בסך הכל יהיה לו ארבעים אחוזים.

רות הורן:			אנחנו הקפדנו בפסקה (3)  שיישמר הכלל לעניין 
 				ארבעים-ששים אחוזים. בסעיף (ב) היינו צריכים לומר מה קורה כאשר יש שתי הכנסות. אומרים שקודם כל עובדים לפי פסקה (1) שדיברה על פנסיה.

תמר גוז'נסקי:			ב-(3) זה הכנסת עבודה. הבנתי.

רות הורן:			לגבי הכנסת עבודה, אני מפחיתה אותה בחלק 
 				ממה שלקחתי מהפנסיה ואחר-כך אני מתנהגת בדיוק לפי פסקה (3) עם הששים אחוזים.

תמר גוז'נסקי:			אז קודם מורידים את עניין הפנסיה.

ג'ודי וסרמן:			משלימים לכדי ארבעים אחוזים.

רות הורן:			זה לטובת הנכה.

תמר גוז'נסקי:			בפסקה (5), הכוונה להכנסה מרווחי הון?

רות הורן:			משכר-דירה. הרבה פעמים מה יש זה שכר-דירה.

תמר גוז'נסקי:			לאזרחים אין מס על שכר-דירה.

רות הורן:			אנחנו מנכים לו את זה מהקצבה.

תמר גוז'נסקי:			בשכר-דירה יש הוראת שעה שנמשכת כבר חמש 
 				שנים שאומרת שאנחנו לא משלמים מס. מי שהמס הגולמי שלו הוא חמישים אחוז, הוא לא משלם אגורה על השכרת דירות.

רות הורן:			אלה שני דברים שונים לחלוטין.

תמר גוז'נסקי:			איך אתם יודעים מה כל הכנסותיו של האזרח?

היו"ר יאיר פרץ:		יש שומות של מס הכנסה.

ורד שהרבני:			נכה שיש לו הכנסות, נדרש לומר זאת.
(ג)	היו לנכה הכנסות משניים או יותר ממקורות ההכנסה המנויים בהגדרת "הכנסה", תנוכה ההכנסה מפנסיה תחילה, לאחריה הכנסת עבודה ולבסוף תנוכה כל הכנסה אחרת מיתרת הקצבה.

זה מה שאמרנו סדר הניכויים לטובת המבוטח.

2.	תחולה ותחילה.
תחילתו של חוק זה ביום… התשס"ב2002- (להלן – יום התחילה) והוא יחול על קצבה המשתלמת בעד יום התחילה ולאחריו.

תמר גוז'נסקי:			תגידו מתי אתם יכולים.

רות הורן:			אנחנו יכולים לבצע אותו תוך תשעה חודשים. 
 				אנחנו נבצע אותו למפרע.

היו"ר יאיר פרץ:		רטרואקטיבית.

רות הורן:			כן.

היו"ר יאיר פרץ:		ב1- בינואר והביצוע יהיה תוך תשעה חודשים.

רות הורן:			אני מבקשת לומר שאנחנו ננסח יחד עם היועצת 
 				המשפטית של הוועדה הוראה שמבהירה בדיוק, כדי שלאנשים לא תהיה ציפייה.

ג'ודי וסרמן:			הביצוע יהיה בעוד תשעה חודשים וזה יחול על 
 				הכנסות מינואר 2002 ואילך.

רות הורן:			על קצבה ועל הכנסה המשתלמות.

תמר גוז'נסקי:			לא יאוחר מתשעה חודשים.

היו"ר יאיר פרץ:		יש הערות נוספות?

תמר גוז'נסקי:			אני רוצה לשבח את הביטוח הלאומי על עבודתו.

היו"ר יאיר פרץ:		אני מצטרף.

תמר גוז'נסקי:			היו לנו הרבה ויכוחים סוערים ומרים, אבל בסופו 
 				של דבר אני חושבת שעשינו שיפור מצב לרוב הנכים מקבלי הפנסיה ורובם מקבלים פנסיה בשיעור הנמוך שהוא בסביבות ה17- אחוזים. נקווה שהמחוקקים שיבואו לאחר מכן ישפרו את זה עוד יותר.

נטשה כשר:			כולנו יודעים שבימים אלה יושבים ומחפשים 
 				פתרונות לאותם נכים שמצבם כל כך קשה והם חיים מקצבת נכות בלבד. אנחנו מחפשים פתרונות שאפשר יהיה לתת להם במסגרת המשאבים המוגבלים. כאן הכנסת באה ונותנת סכום כסף שמהווה 65 מיליון שקלים לאנשים שיש להם הכנסות נוספות וזאת לא אותה אוכלוסייה שאנחנו כרגע מנסים לדאוג לה. אני חושבת שזה חבל בהתחשב בזה שבסופו של דבר עוגת המשאבים שלנו מוגבלת.

היו"ר יאיר פרץ:		חבל מאוד שהדברים האלה נאמרים. המטרה 
 				שלנו להיטיב עם האנשים האלה ולא לתת לאותם אנשים להפוך למקרים קשים. הלוואי שהיינו יכולים לתת לנכים ולכל עם ישראל.

אילן גילאון:			זה דיבור שנקרא הוראת קבע.

שי סומך:			אני רואה את הנוסח לראשונה עכשיו ואני סומך 
 				על המוסד לביטוח לאומי, אבל בכל-זאת אני מציע תהיה בדיקה של משרד  המשפטים ולכן יכול להיות שיהיו איזה שהם שינויים.

היו"ר יאיר פרץ:		אני מבקש מהיועצת המשפטית לבוא בדברים 
 				אתכם.

אילן גילאון:			הדברים שאמרה נציגת האוצר, היא צריכה לומר 
 				אותם. כל פעם שאומרים משהו, צריך לומר שזה על-חשבון הדברים האחרים וכל פעם יש דברים שהם על-חשבון דברים אחרים ואחרים. אם הייתי יכול להפריד את הקריטריונים שכל תשלומי ההעברה יעברו לאדם בגין הסטטוס שלו וכל מה שיש לו כהכנסה, שיהיה מס הכנסה, זה היה החשבון הכי הוגן שיכול להיות. אבל אנחנו נזקקים לחוקק את החוקים מהסוג הזה משום שאנחנו אוספים פרוטה לפרוטה לציבור אחד ולציבור השני  והשלישי כדי להיטיב אתם ככל הניתן. אני חושב שמוסכם על כולם שככל שהם יקבלו יותר במצב הזה, זה מצב בו אנחנו צריכים לטפל.

תמר גוז'נסקי:			אנחנו לא מדברים על קצבת הנכות הבסיסית על 
 				מה קורה לנכה שיש לו אישה שאינה עובדת ויש לו ילדים. הקבוצה הזו היא לא קבוצה גדולה.

אילן גילאון:			הקבוצה הזו נמצאת אולי במצב פחות חמור מזו 
 				שאת מתכוונת אליה, אבל אני יכול להראות לך עוד 16 קבוצות שנמצאות במצב יותר טוב מן הקבוצה הזאת ובכל-זאת לא נתנו להם 65 מיליון שקלים.

היו"ר יאיר פרץ:		אני רוצה להודות לחברת הכנסת תמר גוז'נסקי על 
 				הצעת החוק שמיטיבה עם אוכלוסייה נוספת. אני רוצה להודות למוסד לביטוח לאומי על עבודתו. אני רוצה להודות ליועצת המשפטית.

אני מביא להצבעה את הצעת החוק, להעלאתה לקריאה שנייה ושלישית בכפוף לניסוחים הסופיים, ואני מסמיך את היועצת המשפטית לבוא בדברים עם הגורמים הרלוונטיים במשרד המשפטים או בביטוח הלאומי לגבי הנוסח.

מי בעד?

אושר פה אחד.

